Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1439

b) változat: ba) fémzárolt vetőburgonya vethető kizárólag étkezési burgonya előállítása céljából, abban az esetben, ha a Szolgálat véleménye szerint az árvakelés vagy a természetes gazdanövény — beleértve a csucsorféle gyomokat is — előfordulásának veszélye nem áll fenn, illetve ezek rendszeres irtásáról a termelő gondoskodik. A növényállományt és a betakarított gumótermést a megfelelő időben növényegészségügyi vizsgálatban kell részesíteni, a burgonya árvakelést a kórokozó kimutatására irányuló laboratóriumi vizsgálatnak kell alávetni, bb) a következő évben csak fémzárolt vetőburgonya vethető úgy vető-, mint étkezési burgonya előállítása céljából, bc) a fertőzést követő második évben csak fémzárolt burgonyából vetett, az illetékes Szolgálat ellenőrzése mellett termesztett, fémzárolt vetőburgonya vethető úgy vető-, mint étkezési burgonya előállítása céljából, bd) vetőburgonya előállítás esetén a termés laboratóriumi tesztelése is kötelező. A fertőzést közvetlenül követő évben, valamint minden további termesztési évben, beleértve az első engedélyezett burgonya-, paprika- és paradicsomtermesztési évet is, a fertőzött táblákon működtetett minden gépet, továbbá a termelő egységben a burgonyatárolásba bevont minden tároló egységet meg kell tisztítani, és megfelelő módon fertőtleníteni kell. A Szolgálat ellenőrzés alá kell vonni az öntöző és permetező berendezéseket, és szükség esetén meg kell tiltani használatukat, hogy megakadályozzák a kórokozó terjedését. Azon termesztő berendezésekben, amelyekben a nevelőközeg teljes cseréje lehetséges paprika-, paradicsommag, burgonyagumó, valamint növény csak azután ültethető, miután a kórokozó megsemmisítésére irányuló, a Szolgálat által ellenőrzött olyan intézkedéseket foganatosítottak, amelyek magukba foglalták a termesztő közeg teljes cseréjét, valamint a termelő egység, a berendezések és eszközök megtisztítását és fertőtlenítését, továbbá amely termesztő berendezést az illetékes Szolgálat burgonya-, paprika- és paradicsomtermelésre alkalmasnak talált. Ezekben a termelő egységekben a burgonyatermesztés csak fémzárolt, tesztelt forrásból származó vetőburgonya, minigumó vagy mikroszaporítású növény alkalmazásával engedélyezett. A zárlat a választott alternatívában meghatározott utolsó termesztési év végén akkor oldható fel, ha a termelő az előírt technológiát betartotta. A fertőzött területen és fertőzött körzetben a Szolgálat a fertőzés megállapítását követően azonnal, valamint legalább a következő 3 évben

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes